CELEX: 32002R1232
Language: sl
Date: 2002-07-09 00:00:00
Title: Uredba Komisije (ES) št. 1232/2002 z dne 9. julija 2002 o nadomestitvi Priloge Uredbe Sveta (EGS) št. 3677/90 o določitvi ukrepov, sprejetih za preprečevanje zlorabe nekaterih snovi za nezakonito proizvodnjo mamil in drugih psihotropnih snovi, in spremembi Uredbe (EGS) št. 3769/92

Pomembno pravno obvestilo

|

32002R1232

Uradni list L 180 , 10/07/2002 str. 0005 - 0008

		Uredba Komisije (ES) št. 1232/2002z dne 9. julija 2002o nadomestitvi Priloge Uredbe Sveta (EGS) št. 3677/90 o določitvi ukrepov, sprejetih za preprečevanje zlorabe nekaterih snovi za nezakonito proizvodnjo mamil in drugih psihotropnih snovi, in spremembi Uredbe (EGS) št. 3769/92KOMISIJA EVROPSKIH SKUPNOSTI JE –ob upoštevanju Pogodbe o ustanovitvi Evropske skupnosti,ob upoštevanju Uredbe Sveta (EGS) št. 3677/90 z 13. decembra 1990 o določitvi ukrepov, sprejetih za preprečevanje zlorabe nekaterih snovi za nezakonito proizvodnjo mamil in drugih psihotropnih snovi [1], spremenjene z Uredbo (ES) št. 988/2002 [2], in zlasti člena 9a Uredbe,ob upoštevanju Uredbe Sveta (EGS) št. 3769/92 z 21. decembra 1992 o izvajanju in spremembi Uredbe Sveta (EGS) št. 3677/90 o določitvi ukrepov, sprejetih za preprečevanje zlorabe nekaterih snovi za nezakonito proizvodnjo mamil in drugih psihotropnih snovi [3], nazadnje spremenjene z Uredbo (ES) št. 1251/2001 [4],ob upoštevanju naslednjega:(1) Uveljaviti je treba odločitev Komisije Združenih narodov za droge iz marca 2001, da se anhidrid ocetne kisline in kalijev permanganat vključita v tabelo I Priloge h Konvenciji Združenih narodov iz leta 1988.(2) Spremeniti je treba Prilogo k Uredbi (EGS) št. 3677/90, da se uskladi s to odločitvijo. Spremembo opravi Komisija v skladu s členom 9a(e) Uredbe.(3) Uredbo (EGS) št. 3769/92 je treba spremeniti ob upoštevanju sprememb Uredbe (EGS) št. 3677/90, ki ločuje določbe o izvoznem dovoljenju od določb o predhodnem obvestilu o izvozu za snovi, razvrščene v skupino 1 Priloge.(4) Ukrepi, predvideni s to uredbo, so v skladu z mnenjem Odbora ustanovljenega na podlagi člena 10 Uredbe (EGS) št. 3677/90 –SPREJELA NASLEDNJO UREDBO:Člen 1Priloga k Uredbi (EGS) št. 3677/90 se nadomesti s Prilogo 1 iz te uredbe.Člen 2Uredba (EGS) št. 3769/92 se spremeni na naslednji način:1. Člen 2 se nadomesti z:"Člen 2Posebne zahteve za izvoz snovi, razvrščenih v skupino 2V skladu s členom 5(2) temeljne uredbe, se za izvoz snovi, razvrščenih v skupino 2, smiselno uporabljajo določbe členov 4 in 4a temeljne uredbe, kadar so snovi namenjene operaterju s sedežem v državi, ki je uvrščena na seznam in objavljena v Uradnem listu Evropskih skupnosti serije C. Evropska Komisija te sezname redno prilagaja trenutnemu stanju.";2. Člen 3 se nadomesti z:"Člen 3Posebne zahteve za izvoz snovi, razvrščenih v skupino 3Ne glede na bolj posebne zahteve, ki se določijo na podlagi dogovorov z državami, se za izvoz snovi, razvrščenih v skupino 3, skladno s členom 5a(2) temeljne uredbe, upoštevajo določbe členov 4 in 4a temeljne uredbe, kadar so snovi namenjene operaterju s sedežem v državi, ki je vključena na seznam, objavljen v Uradnem listu Evropskih skupnosti serije C, in zanje ni mogoče odobriti dovoljenja za večkratni izvoz na podlagi odstavka 3 tega člena. Evropska Komisija te sezname redno prilagaja tekočemu stanju.";3. Priloga I se nadomesti s Prilogo 2 k tej uredbi.Člen 3Ta uredba začne veljati 20. dan po objavi v Uradnem listu Evropskih skupnosti.Ta uredba je v celoti zavezujoča in se neposredno uporablja v vseh državah članicah.V Bruslju, 9. julija 2002Za KomisijoFrederik BolkesteinČlan Komisije[1] UL L 357, 20.12.1990, str. 1.[2] UL L 151, 11.6.2002, str. 1.[3] UL L 383, 29.12.1992, str. 17.[4] UL L 173, 27.6.2001, str. 26.--------------------------------------------------PRILOGA 1"PRILOGASKUPINA 1Soli snovi, razvrščenih v to skupino, če soli obstajajo.Snov | Poimenovanje po KN (če je različno) | Oznaka KN |1-Fenil-2-propanon | Fenilaceton | 29143100 |Acetilantranilna kislina | 2-Acetamidobenzojska kislina | 29242300 |izosafrol (cis + trans) | | 29329100 |3,4-Metilendioksifenilpropan-2-on | 1-(1,3-Benzodioksol-5-il)propan-2-on | 29329200 |Piperonal | | 29329300 |Safrol | | 29329400 |Efedrin | | 29394100 |Psevdoefedrin | | 29394200 |Norefedrin | | ex29394900 |Ergometrin | | 29396100 |Ergotamin | | 29396200 |Lizergična kislina | | 29396300 |Soli snovi, razvrščenih v to skupino, če soli obstajajo.Snov | Poimenovanje po KN (če je različno) | Oznaka KN |Kalijev permanganat | | 28416100 |Anhidrid ocetne kisline | | 29152400 |Fenilocetna kislina | | 29163400 |Antranilna kislina | | 29224300 |Piperidin | | 29333200 |Snov | Poimenovanje po KN (če je različno) | Oznaka KN |Klorovodikova kislina | Klorovodik | 28061000 |Žveplova kislina | | 28070010 |Toluen | | 29023000 |Etil eter | Dietileter | 29091100 |Aceton | | 29141100 |Metiletil keton | Butanon | 29141200 |"--------------------------------------------------PRILOGA 2"PRILOGA ISnov | Količina |Aceton | 50 kg |Etil eter | 20 kg |Metil etil keton | 50 kg |Toluen | 50 kg |Žveplova kislina | 100 kg |Klorovodikova kislina | 100 kg |"--------------------------------------------------